Després d'haver-se confirmat la fortalesa electoral i mediàtica del seu presumpte hereu, Borís Ieltsin va recórrer una altra vegada a la sorpresa per posar fi a una carrera política marcada pel remolí alliberador de la perestroika, l'ocàs ideològic del comunisme, la desintegració de l'URSS, la reforma convertida en teràpia de xoc, els alts i baixos de l'alcohol i la malaltia coronària, fins a desembocar en el marasme de l'Estat i finalment en la caiguda de Rússia en mans d'alguns dels seus pitjors enemics.